Kasumigauros ežeras
Kasumigauros ežeras (jap. 霞ヶ浦 = Kasumigaura) – ežeras Japonijoje, Kanto regione, Ibarakio prefektūroje. 2-as pagal plotą šalyje. Telkšo Honšiū saloje, 60 km į šiaurės rytus nuo Tokijo. Iš tiesų Kaumisaugoros ežerą sudaro keletas vandens telkinių (Nišura, Kitaura, Sotonasakaura). Ežeras susiformavo iš Ramiojo vandenyno įlankos, bet dėl upių nešmenų ir tektoninių judesių atsiskyrė ir virto ežeru. Paties Kasumigauros ežero plotas – 167,63 km², bet skaičiuojant su gretimais ežerais, su kuriais jungiasi sąsiauriais, plotas padidėja iki 220 km². Vystoma žvejyba, turizmas, vanduo naudojamas irigacijai.